Ανοιχτό λογισμικό για έξυπνες πόλεις- Εφαρμογή συνοδήγησης:
Creators: name: Ιωαννίδου, Στυλιανή Ευθυμίου
Publisher: name: Aristotle University of Thessaloniki
Year: 2014
Subjects: Ανοιχτό λογισμικό
Τοπική αυτοδιοίκηση
Συνοδήγηση
Open source
Local Administration
Carpooling

description: Η παρούσα εργασία αφορά την χρήση του ανοιχτού λογισμικού στην Τοπική Αυτοδιοίκηση, με σκοπό την μετατροπή της σε έξυπνη πόλη. Χαρακτηριστικά στοιχεία των έξυπνων πόλεων είναι οι καινοτόμες εφαρμογές, η συμμετοχή των πολιτών, η διαφάνεια και ως αποτέλεσμα των παραπάνω η ανταγωνιστική οικονομία. Τα παραπάνω στοιχεία εμφανίζονται σωρευτικά κυρίως σε εφαρμογές ανοιχτού κώδικα. Το ανοιχτό λογισμικό χρησιμοποιείται ήδη στις επιχειρήσεις και στον δημόσιο τομέα και εξαπλώνεται σε πολλές χώρες, κυρίως της Ευρώπης και της Αμερική. Πλέον είναι τόσοι οι φορείς, δημόσιοι και ιδιωτικοί, οι οποίοι επιλέγουν την λύση του ανοιχτού λογισμικού, που μπορούμε να μιλήσουμε για ένα κύμα εξάπλωσης της χρήσης του Ελεύθερου Λογισμικού/ Λογισμικού Ανοιχτού Κώδικα (ΕΛΛΑΚ). Ο ορισμός της ηλεκτρονικής διακυβέρνησης αναλύεται στην εργασία, δίνοντας έμφαση στην ανοιχτή διακυβέρνηση. Παρουσιάζονται τα χαρακτηριστικά και οι κατηγορίες της ηλεκτρονικής διακυβέρνησης, οι τρόποι προσέγγισης, τα θετικά και τα αρνητικά στοιχεία τους, και προτείνονται τα βήματα για την υιοθέτηση της καταλληλότερης στρατηγικής. Σημαντικό ρόλο παίζει η ορθή διαχείριση των δημόσιων δεδομένων από τους αντίστοιχους φορείς. Στην συνέχεια, περιγράφεται ο κύκλος ζωής της ηλεκτρονικής διακυβέρνησης, όπου αναλύεται το κάθε στάδιο χωριστά. Δίνεται έμφαση στο ανοιχτό λογισμικό και αναλύονται τα πλεονεκτήματα και τα μειονεκτήματα από την επιλογή μιας πολιτικής ανοιχτού λογισμικού. Τα παραδείγματα της υιοθέτησης ανοιχτών εφαρμογών από Ευρωπαϊκούς φορείς είναι πολλά. Παρουσιάζονται ενδεικτικά παραδείγματα εφαρμογών ανοιχτής διακυβέρνησης ώστε να γίνει η σύγκριση με την σημερινή κατάσταση στην ελληνική πραγματικότητα, ενώ παράλληλα παρουσιάζονται οι υπάρχουσες υπηρεσίες/ εφαρμογές ανοιχτού λογισμικού οι οποίες είναι προσανατολισμένες στον δημόσιο τομέα. Με κριτήριο το περιεχόμενο και τον τρόπο λειτουργίας οι εφαρμογές κατηγοριοποιούνται ως εξής: τοπική αυτοδιοίκηση και δημόσια διοίκηση, περιβάλλον και χωρικά δεδομένα, τεχνολογία και υποστήριξη, ανοιχτά δεδομένα και βιβλιοθήκες, κοινωνική πολιτική, οικονομία, δημόσια ασφάλεια, επιχειρηματικότητα, εκπαίδευση και μεταφορές. Το αποτέλεσμα της μελέτης όλων των παραπάνω, είναι η παρουσίαση μιας εφαρμογής συνοδήγησης ανοιχτού λογισμικού. Η εφαρμογή ανήκει στην κατηγορία των έξυπνων πόλεων και ειδικότερα των έξυπνων μεταφορών των πολιτών. Πρόκειται για μια εφαρμογή συνοδήγησης, η οποία διαφέρει από τις υπάρχουσες ως προς τον τρόπο προσέγγισης και τρόπο λειτουργίας. Τα ανοιχτά πρότυπα, η καινοτομία, η συμμετοχή των πολιτών και η ακεραιότητα του τρόπου λειτουργίας της εφαρμογής, την εντάσσουν στην ανοιχτή διακυβέρνηση.
description: The current thesis concerns the use of open source in local government, in order to convert into a smart city. Characteristic features of smart cities are the innovative applications, the participation of citizens, the transparency of the procedures and as a result of these a competitive economy. These elements appear united in open source applications. Open-source software is already used in business and the public sector and spread to many countries, mainly in Europe and America. Today there are so many agencies, public and private, which choose the option of open source, that we can talk about a spreading wave of Free Software / Open Source Software (FLOSS) use. The definition of e-government is analyzed, with an emphasis to open government. Are presented the characteristics and categories of e-government, the ways of approaching, the positive and negative elements and are proposed steps for the adoption of the most appropriate strategy. Important role plays the proper management of public data by the respective entities. Following, is describing the life cycle of e-government, which analyzes each stage separately. Is given emphasis to open software and are analyzed the advantages and disadvantages of choosing a policy of open software. Examples of open applications adoption by European agencies are many. Represented examples of open government applications and existing services/ open source applications oriented in the public sector are presented, in order to make the comparison with the current situation in the Greek reality. According to the content and the functionality, the applications are categorized as following: local government and public administration, environmental and geospatial data, technology and support, open data and libraries, social policy, economics, public safety, entrepreneurship, education and transport. The result of this study is to present an open source application. The application belongs to the category of smart cities and smart transport in particular citizens. It is a carpooling application, which differs from existing in the way of approach and mode. As the application is characterized by open standards, innovation, citizens participation and integrity, is classified in the category of open government applications.